પરશુરામ બ્રહ્મતેજને એક અલગ પ્રકારે ક્ષાત્રતેજ સાથે સંમિલિત કરી વિશિષ્ટ ઓળખ બક્ષનારા મહાપુરુષ તરીકે ઇતિહાસમાં જગવિખ્યાત છે. એમના અસાધારણ વ્યક્તિત્વ અને કતૃત્વની સાથે એમની સિદ્ધિઓની જેમ જ સંકળાયેલી રામાયણ અને મહાભારતની કથાઓ અસાધારણ છે. શ્રીરંગ અવધૂત રચિત ‘ગુરુલીલા મૃત’ ગ્રંથના પ્રથમ જ્ઞાનકાંડમાં ‘પરશુરામ’ના આખ્યાનનો સમાવેશ કરવામાં આવેલ છે. કામરૂ પ્રદેશ ‘આસામ’માં વહેતી બ્રહ્મપુત્રા નદીનું વહેણ ભારતમાં થઈને પસાર થવા પાછળ પરશુરામની કથા જોડાયેલી છે.